section_heading: Turneja
paragraph_text: Vjerojatno najveći nastup održao se 6. travnja 1974., kad je skupina s Deep Purpleom nastupala na festivalu California Jam, koji se održavao na Ontario Motor Speedwayju u kalifornijskom gradu Ontariju, a u publici je bilo 350.000 obožavatelja.<ref> Televizijska mreža ABC, koja je sponzorirala festival, 7. svibnja i 10. lipnja 1974. prenosila je 55 minuta od ukupno dva i pol sata koncerta sastava. Preostale snimke cijelog nastupa Emersona, Lakea i Palmera dosad nisu objavljene (za razliku od snimki koncerta Deep Purplea, čiji je jednosatni koncert objavljen na različitim uradcima). Preživjele snimke ELP-ova koncerta objavljene su 2005. kao dio DVD-videa Beyond the Beginning. Zvučne snimke prvi su put objavljene 1998. na albumu Then & Now.